GRADONAČELNIK GRADA VALPOVA, na temelju članka 40. točke 1. Zakona o ustanovama („Narodne novine“ br. 76/93, 29/97, 47/99, 35/08, 127/19 i 151/22), članka 40. stavka 6. Zakona o kulturnim vijećima i financiranju javnih potreba u kulturi („Narodne novine“ br. 83/22) i članka 33. Statuta Grada Valpova („Sl. glasnik Grada Valpova“ br. 12/22 i 5/25), raspisuje

**J A V N I N A T J E Č A J**

za imenovanje ravnatelja Ustanove za kulturne djelatnosti

„Ante Evetović Miroljub“ Valpovo

Za ravnatelja Ustanove za kulturne djelatnosti „Ante Evetović Miroljub“ Valpovo može, na temelju četverogodišnjeg plana rada, biti imenovana osoba koja ispunjava sljedeće uvjete:

* završen diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ili s njim izjednačen studij društvenog ili humanističkog smjera,
* istaknuti stručnjak na području kulture i najmanje 5 (pet) godina radnog staža u kulturi,
* poznavanje jednog stranog jezika
* odlikuje se stručnim, radnim i organizacijskim sposobnostima.

Ravnatelj ne može biti osoba koja prema zakonu kojim se uređuju trgovačka društva ne može biti članom uprave trgovačkog društva.

Mandat ravnatelja je 4 (četiri) godine, a ista osoba po isteku mandata može biti ponovno imenovana za ravnatelja. Ravnatelja imenuje Gradonačelnik Grada Valpova uz prethodno mišljenje Upravnog vijeća. Gradonačelnik osniva i imenuje Povjerenstvo za provedbu ovog natječaja.

Na natječaju ravnopravno mogu sudjelovati kandidati oba spola.

Izrazi koji se koriste u ovom javnom natječaju, a imaju rodno značenje koriste se neutralno i odnose se jednako na muški i ženski spol.

Kandidat koji se javlja na natječaj podnosi vlastoručnopotpisanu prijavu koja sadrži: ime i prezime, adresu stanovanja, broj mobitela i e-mail adresu.

Uz prijavu na natječaj kandidati su dužni dostaviti sljedeću dokumentaciju:

* životopis,
* dokaz o državljanstvu,
* dokaz o stečenoj stručnoj spremi,
* elektronički zapis ili potvrdu o radnom stražu Hrvatskog zavoda za mirovinsko osiguranje (ne starije od 15 dana od dana objave ovog natječaja),
* dokaz o traženom radnom stažu u kulturi (ugovor o radu, rješenje o rasporedu ili potvrda poslodavca),
* dokaz o poznavanju jednog stranog jezika
* uvjerenje da se protiv kandidata ne vodi kazneni postupak (ne starije od 30 dana od dana objave ovog natječaja),
* četverogodišnji plan rada Ustanove za kulturne djelatnosti „Ante Evetović Miroljub“ Valpovo.

Dokumenti se dostavljaju u izvorniku ili preslici. Kandidat koji dostavi preslike dokumentacije dužan je izvornike dostaviti na uvid prilikom intervjua.

Za kandidate koji ispunjavaju uvjete iz natječaja provest će se testiranje putem intervjua radi dodatnog utvrđivanja njihovih kvaliteta i sposobnosti te ciljeva i motivacije za rad.

Kandidati su dužni usmeno, uz mogućnost korištenja informatičke opreme, predstaviti svoj četverogodišnji plan rada Povjerenstvu za provedbu ovog natječaja.

O testiranju kao i vremenu i mjestu predstavljanja četverogodišnjeg plana rada kandidati će biti pravovremeno obaviješteni telefonski ili elektroničkim putem.

Ako kandidat ne pristupi testiranju ili ne predstavi usmeno četverogodišnji plan rada smatra se da je povukao prijavu na natječaj.

Kandidati koji prema posebnim propisima ostvaruju pravo prednosti pri zapošljavanju, moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu te imaju prednost u odnosu na ostale kandidate samo pod jednakim uvjetima.

Kandidati koji ostvaruju pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (NN br. 121/17, 98/19, 84/21 i 156/23), uz prijavu na natječaj dužni su, pored dokaza o ispunjavanju traženih uvjeta, priložiti i sve potrebne dokaze iz članka 103. navedenog Zakona dostupne na poveznici Ministarstva hrvatskih branitelja:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Kandidati koji ostvaruju pravo prednosti pri zapošljavanju sukladno članku 47. Zakona o civilnim stradalnicima iz Domovinskog rata (NN br. 84/21), uz prijavu na natječaj dužni su, pored dokaza o ispunjavanju traženih uvjeta, priložiti i sve potrebne dokaze iz članka 49. navedenog Zakona dostupne na poveznici Ministarstva hrvatskih branitelja:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

Kandidati koji se pozivaju na pravo prednosti pri zapošljavanju sukladno članku 48.f Zakona o zaštiti vojnih i civilnih invalida rata (NN br. 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13 i 98/19), uz prijavu na natječaj dužni su, pored dokaza o ispunjavanju traženih uvjeta, priložiti i rješenje ili potvrdu o priznatom statusu iz koje je vidljivo spomenuto pravo te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Kandidati koji se pozivaju na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom (NN br. 157/13, 152/14, 39/18 i 32/20), uz prijavu na natječaj dužni su, pored dokaza o ispunjavanju traženih uvjeta, priložiti i dokaz o invaliditetu (javna isprava o invaliditetu na temelju koje se osoba može upisati u očevidnik zaposlenih osoba s invaliditetom) te dokaz iz kojeg je vidljivo na koji je način prestao radni odnos kod posljednjeg poslodavca, odnosno služba.

Prijavom na ovaj natječaj kandidat potvrđuje da je upoznat s pravnim temeljem prikupljanja osobnih podataka i njegove svrhe, kao i o zaštiti njihova čuvanja, te njihovim pravima, a sve u skladu s Uredbom (EU) broja 2016/679 Europskog parlamenta i vijeća od dana 27. travnja 2016. godine o zaštiti pojedinca u vezi s obradom osobnih podataka i o slobodnom kretanju takvih podataka.

Kandidat prijavom na ovaj natječaj daje privolu na prikupljanje i obradu svojih osobnih podataka u svrhu provedbe natječajnog postupka kao i privolu za objavu istih kao rezultata natječaja.

Potpunom prijavom smatra se prijava koja sadrži sve podatke i priloge navedene u natječaju.

Kandidati koji nisu podnijeli potpunu, pravodobnu i vlastoručno potpisanu prijavu ili ne ispunjavaju formalne uvjete iz natječaja ne smatraju se kandidatima prijavljenim na natječaj te se njihove prijave neće razmatrati. O navedenom kandidati će biti obaviješteni pisanim putem (e-mailom ili poštom).

Dokumentacija dostavljena u preslici kao i dokumentacija prikupljena putem sustava e-Građani neće se vraćati.

Natječaj se ima objaviti na mrežnim stranicama i oglasnim pločama Grada Valpova, Ustanove za kulturne djelatnosti „Ante Evetović Miroljub“ Valpovo i Hrvatskog zavoda za zapošljavanje te u „Narodnim novinama“.

Rok za podnošenje prijava je 30 (trideset) dana od dana objave natječaja u „Narodnim novinama“.

Prijave s potrebnom dokumentacijom slati preporučenom poštom ili predati osobno u zatvorenoj omotnici na adresu:

Grad Valpovo, Matije Gupca 32, 31550 Valpovo,

s naznakom: „Za Javni natječaj za imenovanje ravnatelja Ustanove za kulturne djelatnosti „Ante Evetović Miroljub“ Valpovo – ne otvaraj“.

O rezultatima natječaja kandidati će biti obaviješteni u roku od 45 dana od dana isteka roka za podnošenje prijava.

Gradonačelnik zadržava pravo poništenja natječaja bez obrazloženja.

KLASA: 611-01/25-01/3

URBROJ: 2158-7-2-25-1

Valpovo, 22. svibnja 2025. godine

GRADONAČELNIK

Matko Šutalo, dipl. iur.